RO   RO 
 
 
 COMISIA  
EUROPEANĂ   
Bruxelles, 16.2.2022  
COM(2022) 51 final  
2022/0035 (COD)  
 
Propunere de  
REGULAMENT AL PARLAMENTULUI EUROPEAN ȘI AL CONSILIULUI  
de modificare a Regulamentului (UE) 2019/833 de instituire a unor măsuri de 
conservare și executare care se aplică în zona de reglementare a Organizației de Pescuit 
în Atlanticul de Nord -Vest   
RO 1  RO EXPUNERE DE MOTIVE  
1. CONTEXTUL  PROPUNERII  
• Motivele și obiectivele propunerii  
Obiectivul principal al propunerii este transpunerea în dreptul Uniunii a modificărilor aduse 
măsurilor de conservare și de executare adoptate de Organizația de Pescuit în Atlanticul de 
Nord -Vest (NAFO) cu ocazia reuniunii sale anuale din septembrie 2021. De asemenea, 
propunerea include îmbunătățirile de redactare ale NAFO și adaptează formularea la contextul 
juridic al UE. NAFO este organizația regională de gestionare a pescuitului responsabilă pentru 
gestionarea resurselor piscicole în Atlanticul de Nord -Vest. Măsurile de conservare și 
gestionare ale NAFO se aplică exclusiv în zona de reglementare a NAFO, marea liberă, 
definită ca zona situată dincolo de zona în care statele costiere își exercită jurisdicția în 
domeniul pescuitului. UE este parte contracta ntă la NAFO din 1979.  
Convenția NAFO prevede că măsurile de conservare adoptate de Comisia NAFO sunt 
obligatorii [articolul XIV, articolul VI alineatul (8) și articolul VI alineatul (9)] și că părțile 
contractante au obligația să le pună în aplicare.  
Regulamentul (UE) 2019/833 a transpus în legislația Uniunii măsurile de conservare și 
executare ale NAFO. Prezenta propunere vizează modificările adoptate de NAFO în cadrul 
reuniunii sale anuale din septembrie 2021. Aceste modificări au intrat în vigoare la 2  
decembrie 2021 și se aplică de la data respectivă.  
 • Coerența  cu dispozițiile  existente  în domeniul  de politică  vizat  
Propunerea este conformă cu Regulamentul (UE) 2019/833.  
Propunerea este în concordanță cu partea VI (Politica externă) din Regulamentul  (UE) nr. 
1380/2013 privind politica comună în domeniul pescuitului, care prevede că Uniunea își 
dezvoltă relațiile externe în domeniul pescuitului în conformitate cu obligațiile sale 
internaționale, la baza activităților de pescuit ale UE aflându -se coope rarea regională în 
domeniul pescuitului.  
Propunerea completează Regulamentul (UE)  2017/2403 privind gestionarea flotelor externe, 
care prevede că navele de pescuit ale Uniunii fac obiectul autorizațiilor de pescuit acordate de 
organizațiile regionale de ge stionare a pescuitului, precum și Regulamentul (CE) nr. 
1005/2008 al Consiliului privind pescuitul ilegal, nedeclarat și nereglementat, care prevede 
includerea listei NAFO a navelor care practică pescuit ilegal, nedeclarat și nereglementat 
(INN) în lista U E a navelor INN.  
Prezenta propunere nu vizează posibilitățile de pescuit ale UE decise de NAFO. În temeiul 
articolului  43 alineatul  (3) din Tratatul privind funcționarea Uniunii Europene (TFUE), 
Consiliul are competența de a adopta măsurile privind stabili rea prețurilor, a taxelor, a 
ajutoarelor și a contingentelor, precum și privind stabilirea și repartizarea posibilităților de 
pescuit.  
• Coerența cu alte politici ale Uniunii  
Propunerea este coerentă cu alte politici ale Uniunii.  
  
RO 2  RO 2. TEMEI  JURIDIC,  SUBS IDIARITATE  ȘI PROPORȚIONALITATE  
• Temei  juridic  
Propunerea se bazează pe articolul 43 alineatul (2) din TFUE, întrucât stabilește dispozițiile 
necesare pentru atingerea obiectivelor politicii comune în domeniul pescuitului.  
• Subsidiaritate  (în cazul  compe tențelor  neexclusive)   
Propunerea intră în sfera de competență exclusivă a Uniunii [articolul  3 alineatul  (1) litera  (d) 
din TFUE]. În consecință, principiul subsidiarității nu se aplică.  
• Proporționalitate  
Propunerea va asigura îndeplinirea obligațiilor UE în cadrul NAFO, fără a depăși ceea ce este 
necesar pentru atingerea acestui obiectiv.  
• Alegerea  instrumentului  
Instrumentul ales modifică Regulamentul (UE) 2019/833.  
3. REZULTATELE  EVALUĂRILOR  EX POST,  ALE  CONSULTĂRILOR  CU 
PĂRȚILE  INTERESATE  ȘI ALE  EVALUĂRILOR  IMPACTULUI  
• Evaluări  ex-post/verificarea  adecvării  legislației  existente  
Nu se aplică.  
• Consultări  cu părțile  interesate  
Scopul prezentei propuneri este de a modifica Regulamentul (UE) 2019/833 prin transpunerea 
în legislația Uniunii a modifică rilor aduse măsurilor de conservare și de executare adoptate în 
cadrul reuniunii anuale a NAFO din septembrie 2021. Experții naționali din statele membre 
ale UE și reprezentanții industriei au fost consultați atât în perioada premergătoare reuniunii 
anuale  a NAFO, în cadrul căreia au fost adoptate aceste recomandări, cât ș i în cursul 
negocierilor NAFO.  
• Obținerea  și utilizarea  expertizei  
Prezenta propunere transpune în legislația Uniunii modificările aduse măsurilor de conservare 
ale NAFO care au fost adop tate în conformitate cu avizele științifice și de control emise de 
comitetele permanente ale NAFO.  
• Evaluarea  impactului  
Nu se aplică. Prezenta propunere transpune în legislația Uniunii modificările aduse măsurilor 
de conservare ale NAFO care sunt obliga torii pentru părțile contractante și sunt direct 
aplicabile statelor membre.  
• Adecvarea  reglementărilor  și simplificarea  
Prezenta propunere nu este legată de adecvarea reglementărilor și simplificare (REFIT).  
• Drepturi  fundamentale  
Prezenta propunere nu  are niciun impact asupra protejării drepturilor fundamentale.  
RO 3  RO 4. IMPLICAȚIILE  BUGETARE  
Prezenta propunere nu are implicații bugetare.  
5. ALTE  ELEMENTE  
• Planuri  de punere  în aplicare  și măsuri  de monitorizare,  evaluare  și raportare  
Nu se aplică.  
• Documen te explicative  (pentru  directive)  
Nu se aplică.  
• Explicații  detaliate  ale dispozițiilor  specifice  ale propunerii  
Propunerea transpune modificările adoptate în cadrul reuniunii anuale a NAFO din septembrie 
2021 referitoare la calcularea cotei „altele”, int roducând măsuri de sprijin pentru codul din 
diviziunea 3M în legătură cu inspectarea debarcărilor, precum și pentru halibutul negru. 
Modificările includ, de asemenea, dispoziții revizuite privind procedurile suplimentare și 
încălcările grave legate de util izarea dimensiunilor ochiului de plasă, a sitelor sau a grilajelor, 
precum și măsuri consolidate legate de monitorizarea încălcărilor și de transmiterea de 
documente către NAFO și Agenția Europeană pentru Controlul Pescuitului.  
De asemenea, propunerea dele agă Comisiei competența de a modifica Regulamentul (UE) 
2019/833 în ceea ce privește debarcarea, inspectarea halibutului negru astfel cum se prevede 
la articolul 10 alineatul (1) litera (e), precum și măsurile de control pentru codul din 
diviziunea 3M prev ăzute la articolul 9a, în cazul în care NAFO își va modifica măsurile în 
viitor. Este necesar ca aceste dispoziții să fie modificate rapid pentru a le permite navelor 
Uniunii să pescuiască în aceleași condiții ca navele altor părți contractante la NAFO în fiecare 
sezon de pescuit viitor.  
RO 4  RO 2022/0035 (COD)  
Propunere de  
REGULAMENT AL PARLAMENTULUI EUROPEAN ȘI AL CONSILIULUI  
de modificare a Regulamentului (UE) 2019/833 de instituire a unor măsuri de 
conservare și executare care se aplică în zona de reglementare a Organizației de Pescuit 
în Atlanticul de Nord -Vest  
PARLAMENTUL EUROPEAN ȘI CONSILIUL UNIUNII EUROPENE,  
având în vedere Tratatul privind funcționarea Uniunii Europene, în special articolul 43 
alineatul (2),  
având în vedere propunerea Comisiei Europene,  
după transmiterea proiectului de act legislativ parlamentelor naționale,  
având în vedere avizul Comitetului Economic și Social European1, 
hotărând în conformitate cu procedura legislativă ordinar ă, 
întrucât:  
(1) Regulamentul (UE) 2019/833 al Parlamentului European și al Consiliului2 a fost 
adoptat în vederea transpunerii în legislația Uniunii a celor mai actualizate norme 
privind măsurile de conservare și executare care se aplică în zona de reglem entare a 
Organizației de Pescuit în Atlanticul de Nord -Vest (NAFO). Acest regulament a fost 
modificat ulterior prin introducerea măsurilor NAFO adoptate în cadrul reuniunilor 
sale anuale din 2019 și 20203. 
(2) Ulterior, în cadrul celei de -a 43-a reuniuni anuale a NAFO din septembrie 2021, acest 
organism a adoptat o serie de decizii obligatorii privind conservarea resurselor 
piscicole din domeniul său de competență în ceea ce privește păstrarea la bord a 
capturilor din cota „altele”, inspectarea în port a d ebarcărilor de cod din diviziunea 3M 
și de halibut negru, dispoziții de monitorizare și dispoziții consolidate privind 
încălcările și aplicarea acestora.  
(3) Deciziile respective sunt adresate părților contractante la NAFO, incluzând și obligații 
pentru op eratori. În urma intrării lor în vigoare la 2 decembrie 2021, măsurile de 
conservare și executare ale NAFO (MCE) au devenit obligatorii pentru toate părțile 
contractante la NAFO. În ceea ce privește Uniunea Europeană, ele trebuie să fie 
transpuse în legisl ația Uniunii în măsura în care nu sunt deja prevăzute de dreptul 
Uniunii.  
                                                 
1 JO C , , p. .  
2 Regulamentul (UE) 2019/833 al Parlam entului European și al Consiliului din 20 mai 2019 de instituire 
a unor măsuri de conservare și executare care se aplică în zona de reglementare a Organizației de 
Pescuit în Atlanticul de Nord -Vest, de modificare a Regulamentului (UE) 2016/1627 și de abrog are a 
Regulamentelor (CE) nr. 2115/2005 și (CE) nr. 1386/2007 ale Consiliului (JO L 141, 28.5.2009, p. 1).  
3 Regulamentul (UE) 2021/1231 al Parlamentului European și al Consiliului din 14 iulie 2021 de 
modificare a Regulamentului (UE) 2019/833 de instituir e a unor măsuri de conservare și executare care 
se aplică în zona de reglementare a Organizației de Pescuit în Atlanticul de Nord -Vest (JO L 274, 
30.7.2021 p. 32).  
RO 5  RO (4) Prin urmare, Regulamentul (UE) 2019/833 trebuie modificat pentru a aplica aceste noi 
măsuri ale NAFO navelor de pescuit ale Uniunii.  
(5) Anumite dispoziții ale MCE vor fi probabi l modificate în cadrul viitoarelor reuniuni 
anuale ale NAFO ca urmare a introducerii unor noi măsuri tehnice referitoare la 
biomasa în schimbare a stocurilor și la revizuirea restricțiilor zonale pentru activitățile 
de pescuit de fund . Prin urmare, pentru a transpune rapid în legislația Uniunii aceste 
modificări viitoare ale MCE înainte de începerea sezonului de pescuit, trebuie să i se 
delege Comisiei competența de a adopta acte în conformitate cu articolul 290 din 
Tratatul privind funcționarea Uniunii Eur opene în ceea ce privește măsurile de 
debarcare și inspectare a halibutului negru și măsurile de control pentru codul din 
diviziunea 3M.  
(6) Este deosebit de important ca, în cursul lucrărilor sale pregătitoare, Comisia să 
organizeze consultări adecvate, inclusiv la nivel de experți, și ca respectivele 
consultări să se desfășoare în conformitate cu principiile stabilite în Acordul 
interinstituțional din 13  aprilie 2016 privind o mai bună legiferare4. În special, pentru a 
asigura participarea egală la pregă tirea actelor delegate, Parlamentul European și 
Consiliul trebuie să primească toate documentele în același timp cu experții din statele 
membre, iar experții acestor instituții trebuie să aibă acces sistematic la reuniunile 
grupurilor de experți ale Comisi ei însărcinate cu pregătirea actelor delegate.  
(7) Prin urmare, Regulamentul (UE) 2019/833 trebuie modificat în consecință,  
ADOPTĂ PREZENTUL REGULAMENT:  
Articolul 1  
Modificări ale Regulamentului (UE) 2019/833  
Regulamentul (UE) 2019/833 se modifică după cum  urmează:  
(1) La articolul 7 alineatul (3), litera (d) se înlocuiește cu următorul text:  
„(d) atunci când se aplică o interdicție a pescuitului (m oratoriu) sau atunci când cota 
«altele»  deschisă pentru acel st oc a fost utilizată integral: 1  250 kg sau 5  %, reținându -
se valoarea mai mare, în ceea ce privește părțile contractante ca urmare a notificări i lor 
privind utilizarea cotei «altele»  în conformitate cu articolul 6 din prezentul 
regulament;”  
(2) La articolul 9a alineatul (1) litera (c), prima teză se înlocuiește cu următorul text:  
„fiecare stat membru inspectează în porturile sale cel puțin 50  % din debarcările sau 
transbordările de capturi de cod din diviziunea 3M și pregătește un raport de 
inspecție în formatul prevăzut în anexa IV.C la MCE la care se face trimitere la 
punctul 9 din anexa la prezentul regulament, pe care îl trimite secretarului executiv al 
NAFO și, în copie, Comisiei și EFCA, în termen de 12 zile lucrătoare de la  data 
finalizări i inspecției.”.  
(3) La articolul 10 alineatul (1) litera (e), prima teză se înlocuiește cu următorul text:  
„(e) fiecare stat membru inspectează în porturile sale fiecare debarcare de halibut 
negru  în cazul în care cantitatea din acest stoc aflată la bord reprezintă fie peste 5  % 
din captura totală, fie peste 2  500 kg, și pregătește un raport de inspecție în formatul 
prevăzut în anexa IV.C la MCE la care se face trimitere la punctul 9 din anexa la 
                                                 
4 JO L 123, 12.5.2016, p. 1.  
RO 6  RO prezentul regulament, pe care îl trimite secretarului execut iv al NAFO și, în copie, 
Comisiei și EFCA, în termen de 14 zile lucrătoare de la data finalizării inspecției.”  
(4) La articolul 29, alineatul (1) se înlocuiește cu următorul text:  
„Cel târziu la data de 1 noiembrie a fiecărui an, fiecare stat membru trans mite 
informațiile următoare EFCA (și, în copie, Comisiei), care  se asigură că aceste 
informații sunt transmise secretarului executiv al NAFO:  
(a) informațiile de contact ale autorității competente care va acționa ca punct de 
contact în scopul notificării imediate a încălcărilor din zona de reglementare și orice 
modificare ulterioară a acestor informații, cu cel puțin 15 zile înainte ca modificarea 
să producă efecte;  
(b) numele inspectorilor și ale inspectorilor stagiari și denumirea, indicativul de apel 
radio și informațiile de contact pentru comunicare ale fiecărei platforme de inspecție 
pe care a desemnat -o pentru acest program. Acesta notifică modificările datelor astfel 
notificate, atunci când este posibil, cu cel puțin 60 de zile în avans.”  
(5) La arti colul 35 alineatul (1), litera (g) se înlocuiește cu următorul text:  
„(g) pescuitul cu o dimensiune neautorizată a ochiului de plasă, cu un spațiu 
neautorizat între barele sitelor sau grilajelor ori fără utilizarea sitelor sau grilajelor de 
sortare cu încă lcarea articolului 13 sau a articolului 14;”.  
(6) La articolul 36 alineatul (1), litera (d) se înlocuiește cu următorul text:  
„se asigură că sancțiunile aplicabile în legătură cu încălcările și, în măsura posibilului 
în cadrul legislației naționale, în caz ul încălcărilor grave repetate, în special al celor 
identificate la articolul 35 alineatul (3) litera (c) punctele (iii) și (iv), au severitatea 
adecvată pentru a fi eficace în asigurarea conformității, în descurajarea încălcărilor 
viitoare sau a repetării  lor și în privarea autorilor încălcărilor de avantajele rezultate 
din încălcare.”  
(7) La articolul 36 alineatul (2), se adaugă următoarele litere (e) și (f):  
„(e) cerințe de raportare consolidate sau suplimentare; printre altele, o frecvență 
sporită de ra portare sau date suplimentare de raportat și  
(f) cerințe de monitorizare consolidate sau suplimentare, printre altele, trimiterea la 
bord a unui observator sau a unui inspector sau monitorizarea electronică la distanță, 
pusă în aplicare în conformitate cu specificațiile tehnice relevante pentru navele de 
pescuit care operează în zona NAFO.”  
(8) La articolul 40 alineatul (3), a doua teză se înlocuiește cu următorul text:  
„Comisia transmite aceste informații secretarului executiv al NAFO.”  
(9) La articolul 5 0, alineatul (2) se modifică după cum urmează:  
(a) litera (c) se înlocuiește cu următorul text:  
„(c) procedurile referitoare la navele cu capturi totale la bord având o greutate în viu 
de peste 50 de tone care intră în zona de reglementare pentru a pescui halibut negru, 
în legătură cu conținutul notificărilor prevăzute la articolul 10 alineatul (2) l iterele (a) 
și (b), și condițiile pentru începerea pescuitului prevăzute la articolul 10 alineatul (2) 
litera (d); precum și dispozițiile privind debarcarea și inspectarea referitoare la 
halibutul negru prevăzute la articolul 10 alineatul (1) litera (e);”,   
(b) se adaugă următoarea literă (l):  
RO 7  RO „(l) măsurile de control privind codul din diviziunea 3M prevăzute la articolul 9a.”  
Articolul 2  
Prezentul regulament intră în vigoare în a douăzecea zi de la data publicării în Jurnalul 
Oficial al Uniunii Europene . 
Prezentul regulament este obligatoriu în toate elementele sale și se aplică direct în toate statele 
membre.  
Adoptat la Bruxelles,  
Pentru Parlamentul European  Pentru Consiliu  
Președinta  Președintele